ملک زادہ منظور احمد

ملک زادہ منظور احمد اردو کے مصنف، شاعر، نقاد، پروفیسر اور مشاعروں میں اپنے منفرد فن نظامت کے لیے شہرت رکھتے تھے۔

 پیدائش 
ملک زادہ منظور احمد 17 اکتوبر، 1929ء کو بھارت کے فیض آباد ضلع کے ایک چھوٹے سے گاؤں میں پیدا ہوئے تھے۔ ان کاخاندان ایک سادات گھرانہ تھا۔آبروئے نظامت ملک زادہ منظور، ڈاکٹر ماجد دیوبندی، روزنامہ سیاست، حیدرآباد، مئی 7، 2016ء

 تعلیم 
ملک زادہ نے تین مختلف شعبوں، یعنی انگریزی، تاریخ اور اردو میں ایم اے کیا۔ انھوں نے مولانا ابوالکلام آزاد: فکروفن کے عنوان سے مقالہ تحریر کرکے پی ایچ ڈی مکمل کی۔

 ملازمت 
ملک زادہ 1951ء میں جی وی ایس کالج، مہاراج گنج میں تاریخ کے لیکچرر بنے۔ 1952ء میں وہ جارج اسلامیہ کالج، گورکھپور میں تاریخ کے لیکچرر بنے۔ اس کے بعد 1964ء تک وہ انگریزی ادبیات کے لیکچرر بنے۔ 1964ء سے 1968ء تک ریڈر، صدر شعبہ اور پروفیسر بنے۔ وہ 1990ء میں لکھنؤ یونیورسٹی سے وظیفہ حسن خدمت پر سبکدوش ہوئے۔

 دیگر عہدے 
 مدیر، رسالہ امکان۔ یہ ایک ماہنامہ کی شکل میں شروع ہوا۔ اس میں منظور ایک کالم کسک کے عنوان سے لکھتے جو بہت مشہور ہوا۔ اسی کالم میں ایک بار منظور نے لکھا تھا کہ ان کی خواہش ہے کہ امکان ان کی زندگی میں بند نہ ہو"ملک زادہ منظور احمد: ایک بے باک قلم کار" از بی بی سریواستو رند، ماہنامہ سب رس، حیدرآباد، جون 2016ء، صفحات 13-16
 صدر، آل انڈیا اردو رابطہ کمیٹی۔
 صدر، فخر الدین علی احمد میموریل کمیٹی، لکھنؤ۔
 رکن، ایگزیکیٹیو کمیٹی، لکھنؤ یونیورسٹی۔Dr. Malik Zada Manzoor Ahmad - Sher-O-Sukhan

 تخلیقات 
 کالج گرل، 1954ء (ناول)۔
 اردو کا مسئلہ (مقالہ)، 1957ء۔
 سحر سخن، 1961ء، (مجموعہ کلام)
 ابوالکلام آزاد: فروفن، 1964ء (تحریروں کا تنقیدی جائزہ)
 ابوالکلام آزاد الہلال کے آئینے میں۔
 غبارخاطر کا تنقیدی جائزہ۔
 سحر ستم (مجموعہ کلام)
 رقص شرر، 2004ء (خود نوشت سوانح حیات) : اس کتاب کے مطالعے سے اُس دور کی ادبی تہذیب کا اندازہ ہوتا ہے۔ اس زمانے میں خاص شاعرات کے مشاعرے ہوا کرتے تھے۔ اس طرح کا پہلا مشاعرہ منظور کی کوششوں سے گورکھپور میں منعقد ہوا تھا۔ شاعرات بیوٹی پارلر سے تیار ہو کر مشاعرے میں آتی تھیں۔ یہ لوگ دلکش ترنم سے سطحی اور غیر معیاری غزلیں پڑھا کرتی تھیں جن کا خالق کوئی اور ہوا کرتا تھا۔
 انتخات غزلیات نظیر اکبر آبادی (منتخب غزلیں)
 200 کتابوں کے پیش لفظ 

 اعزازات 
 زندگی بھر اردو ادب میں تعاون کرنے کے لیے اتر پردیش اردو اکادمی کا اعزاز
 اتر پردیش اردو اکادمی کا ایوارڈ برائے فروغ اردو
 زندگی بھر اردو ادب میں تعاون کرنے کے لیے مدھیہ پردیش اردو اکادمی کا اعزاز
 آل انڈیا میر اکیڈمی کی جانب سے امتیاز میراعزاز
 آل انڈیا میر اکیڈمی کی جانب سے افتخاز میراعزاز
 زندگی بھر اردو ادب میں تعاون کرنے کے لیے خدابخش کتب خانے کا اعزاز
 مے کش اکبرآبادی ایوارڈ
 ہری ونش رائے بچن ایوارڈ
 صوفی اجمل اختر ایوارڈ
 عالمی اردو کانفرنس، نئی دہلی کی جانب سے فراق سمان
 زندگی بھر کی کامیابیوں کے لیے مومن خان مومن اعزاز
 گریٹر شکاگو کی سابق عثمانیہ یونیورسٹی کے سابقہ طلبا کی جانب سے فخر اردو ایوارڈ
 پریاگ کوی سمیلن کی جانب سے ساہتیہ سرسوت ایوارڈ۔
 ""ملک زادہ منظور احمد: شخصیت اور فن"" کے نام سے ان کی سوانح حکیم نازش احتشام اعظمی نے لکھی جس کا سن اشاعت 2016ء ہے،

 وفات 
22 اپریل 2016ء کو بعمر 86 سال لکھنؤ میں فوت و دفن ہوئے ،

 نمونہ کلام 

رنگ اردو Rung E Urdu: نہ خوف برق نہ خوف شرر لگے ہے مجھے

 حوالہ جات 

زمرہ:1929ء کی پیدائشیں
زمرہ:2016ء کی وفیات
زمرہ:اتر پردیش کے شعرا
زمرہ:اردو ادبی ناقد
زمرہ:اردو تنقید نگار
زمرہ:اردو شعرا
زمرہ:بھارتی مصنفین
زمرہ:بیسویں صدی کے بھارتی شعرا
زمرہ:بھارتی اردو شعرا
زمرہ:اعظم گڑھ کی شخصیات